REPUBLIKA HRVATSKA

OSNOVNA ŠKOLA “VLADIMIR NAZOR“

                  K  R  I  Ž  E  V  C  I

KLASA: 112-01/25-01/006

URBROJ: 2137-43-01-24-1

Križevci, 11. srpnja 2025.

Na temelju članka 93. Statuta Osnovne škole „Vladimir Nazor“ Križevci sukladno projektu „POMOZIMO JEDNI DRUGIMA VII“ koji se provodi u okviru instrumenta „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza VII“ broj poziva: SF.2.4.06.06.0059 , Pravilniku o pomoćnicima u nastavi i stručnim komunikacijskim posrednicima (NN 102/18, 59/19, 22/20, 91/23), čl. 7. st. 2.. t. 5 Zakona o Hrvatskom kvalifikacijskom okviru (NN 22/13, 41/16, 64/18, 47/20, 20/21) ravnatelj Osnovne škole „Vladimir Nazor“ Križevci, Bana Josipa Jelačića 23,  objavljuje

**J A V N I P O Z I V**

za prijavu kandidata za obavljanje poslova **pomoćnika/ce u nastavi** na određeno nepuno radno vrijeme od 30 sati tjedno do 31. kolovoza 2026. godine – 9 izvršitelja

Mjesto rada: Križevci

Uvjeti:

- najmanje završeno četverogodišnje srednjoškolsko obrazovanje

- nepostojanje zapreka za zasnivanje radnog odnosa u školskoj ustanovi iz članka 106. Zakona o odgoju i obrazovanju u

osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22.)

Uz pisanu prijavu na javni poziv potrebno je priložiti:

- životopis,

- dokaz o stručnoj spremi (neovjerena preslika svjedodžbe / diplome),

- dokaz o državljanstvu (neovjerena preslika),

- uvjerenje nadležnog suda da se protiv kandidata ne vodi kazneni postupak iz članka 106. Zakona o odgoju i obrazovanju

u osnovnoj i srednjoj škole (ne starije od dana objave javnog poziva),

- potvrda o podacima evidentiranim u matičnoj evidenciji Hrvatskog zavoda za mirovinsko osiguranje odnosno elektronički

zapis (ne starije od dana objave javnog poziva),

- dokaz o završenom programu obrazovanja odraslih (osposobljavanja) za pomoćnika u nastavi i najmanje razinu obrazovanja 4.2 HKO-a.

- dokaz o stečenom iskustvu u volontiranju, a koje kandidati prilažu ako posjeduju takvo iskustvo (potvrda o volontiranju

i slično).

U prijavi je potrebno obvezno navesti adresu stanovanja, kontakt broj mobitela i elektronsku poštu (e-mail).

Pomoćnik u nastavi ne smije biti roditelj/skrbnik niti drugi član uže obitelji učenika kojem se pruža potpora.

Na javni poziv se mogu javiti osobe oba spola, a izrazi koji se koriste u ovom javnom pozivu za osobe u muškom rodu upotrijebljeni su neutralno i odnose se na muške i ženske osobe.

Izabrani kandidat dužan je nakon izbora dostaviti izvornike traženih dokumenata.

Kandidat prijavom na javni poziv daje privolu za obradu osobnih podataka navedenih u svim dostavljenim prilozima odnosno ispravama za potrebe provedbe javnog poziva sukladno važećim propisima o zaštiti osobnih podataka.

S odabranim kandidatom, Osnovna škola „Vladimir Nazor“ Križevci, sklopit će ugovor o radu na određeno vrijeme kojim će se definirati zadaće pomoćnika u nastavi, trajanje, kao i međusobna prava, obveze i odgovornosti.

**Pomoćnik u nastavi je** osoba koja pruža neposrednu potporu učeniku s teškoćama u razvoju tijekom odgojno-obrazovnog procesa u zadacima koji zahtijevaju komunikacijsku, senzornu i motoričku aktivnost učenika, u kretanju, pri uzimanju hrane i pića, u obavljanju higijenskih potreba, u svakidašnjim nastavnim, izvannastavnim i izvanučioničkim aktivnostima.

**Poslovi pomoćnika u nastavi su:** pomoć u komunikaciji i socijalnoj uključenosti, pomoć u kretanju, pomoć pri uzimanju hrane i pića, pomoć u obavljanju higijenskih potreba, pomoć u obavljanju školskih aktivnosti i zadataka, suradnja s učiteljima i vršnjacima učenika u razredu te poslovi specifični za funkcioniranje pojedinih učenika ili skupine učenika.

Kandidat koji se poziva na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji („Narodne novine“, broj 121/17., 98/19. i 84/21.), članku 48. f Zakona o zaštiti vojnih i civilnih invalida rata („Narodne novine“, broj 33/92., 77/92., 27/93., 58/93., 02/94., 76/94., 108/95., 108/96., 82/01., 103/03., 148/13. i 98/19.), članku 3. stavku 1. točke c) 7. i članku 48. stavka 1. – 3. Zakona o civilnim stradalnicima iz Domovinskog rada („Narodne novine, broj 84/21.) ili članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“, broj 157/13., 152/14., 39/18. i 32/20.) dužan je u prijavi na javni poziv pozvati se na to pravo i uz prijavu priložiti svu propisanu dokumentaciju prema posebnom zakonu, a ima prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji uz prijavu na javni poziv dužan je priložiti, osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja: <https://branitelji.gov.hr/zaposljavanje-843/843>, a dodatne informacije o dokazima koji su potrebni za ostvarivanje prava prednosti pri zapošljavanju, potražiti na sljedećoj poveznici:

[https://branitelji.gov.hr/UserDocsImages//NG/12%20Prosinac/Zapošljavanje//Popis%20dokaza%20za%20ostvarivanje%20prava%20prednosti%20pri%20zapošljavanju.pdf](https://branitelji.gov.hr/UserDocsImages/NG/12%20Prosinac/Zapošljavanje/Popis%20dokaza%20za%20ostvarivanje%20prava%20prednosti%20pri%20zapošljavanju.pdf)

Kandidat koji ostvaruje pravo prednosti pri zapošljavanju temeljem odredbi Zakona o civilnim stradalnicima  iz Domovinskog rata („Narodne novine“ broj 84/21.) uz prijavu na javni poziv dužan je priložiti, osim dokaza o ispunjavanju traženih uvjeta i sve potrebne dokaze prema članku 49. navedenog Zakona dostupne na sljedećoj poveznici:

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)

Nepotpune i nepravodobno dostavljene prijave neće se razmatrati.

Rok za podnošenje prijava je 8 dana od dana objave javnog poziva zemaljskom poštom na adresu Osnovne škole „Vladimir Nazor“ Križevci, ul. bana Josipa Jelačića 23, 48260 Križevci s naznakom: „Prijava za pomoćnika u nastavi u Križevcima“.

O rezultatu izbora kandidati će biti obaviješteni u skladu s člankom 20. Pravilnika o načinu i postupku zapošljavanja u Osnovnoj školi „Vladimir Nazor“ Križevci putem web stranice Škole (os-vnazor-kc.skole.hr).

Javni poziv je objavljen 11. srpnja 2025. godine na mrežnim stranicama i oglasnoj ploči Hrvatskog zavoda za zapošljavanje i na mrežnim stranicama i oglasnoj ploči Osnovne škole „Vladimir Nazor“ Križevci .

                            Ravnatelj

                        Igor Brkić